CELEX: 32009R0295
Language: et
Date: 2009-03-18 00:00:00
Title: Komisjoni määrus (EÜ) nr 295/2009, 18. märts 2009 , teatavate kaupade klassifitseerimise kohta kombineeritud nomenklatuuris

9.4.2009   
            
            
               ET
            
            
               Euroopa Liidu Teataja
            
            
               L 95/7
            
         
      KOMISJONI MÄÄRUS (EÜ) nr 295/2009,
   18. märts 2009,
   teatavate kaupade klassifitseerimise kohta kombineeritud nomenklatuuris
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, milles käsitletakse käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud ühenduse erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et liikmesriikide tolliasutuste väljastatavale siduvale tariifiinformatsioonile, mis käsitleb kombineeritud nomenklatuuri kaupade klassifitseerimist, kuid mis ei ole kooskõlas käesoleva määrusega, võib siduva tariifiinformatsiooni valdaja tugineda veel kolme kuu vältel vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõikele 6.
            
         
               (5)
            
            
               Käesoleva määrusega ettenähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi all.
   Artikkel 2
   Liikmesriikide tolliasutuste väljastatud siduvale tariifiinformatsioonile, mis ei ole kooskõlas käesoleva määrusega, võib vastavalt määruse (EMÜ) nr 2913/92 artikli 12 lõikele 6 tugineda veel kolme kuu vältel.
   Artikkel 3
   Määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 18. märts 2009
      
         
            Komisjoni nimel
         
         
            komisjoni liige
         
         László KOVÁCS
         
      
   
   
      (1)  EÜT L 256, 7.9.1987, lk 1.
   
      (2)  EÜT L 302, 19.10.1992, lk 1.
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  Jaemüügikomplekt, mis koosneb ühes korpuses olevast, erinevas formaadis heli ja pildi salvestamist ja taasesitamist ning mitmesugustest allikatest (nt satelliittelevisiooni vastuvõtjad, automaatsed andmetöötlusseadmed, salvestavad videokaamerad) tulevate andmete vastuvõtmist võimaldavast digitaalsest aparatuurist ning mitmesugustest tarvikutest, nt ühenduskaablid, CD-ROM, juhend, kruvid ja kruvikeeraja.
                  Aparatuuris on heli- ja videosignaalide salvestamiseks ning taasesitamiseks vajalik aktiivsete ja passiivsete elementidega trükkplaat, sh mikroprotsessor.
                  Aparatuuril on järgmised liidesed:
                  
                              —
                           
                           
                              USB-port,
                           
                        
                              —
                           
                           
                              VGA ning
                           
                        
                              —
                           
                           
                              audio- ja videopordid.
                           
                        Aparatuuril on ka juhtnupud (toide, esitus, paus, helitugevus) ja infrapunaandur kaugjuhtimispuldilt signaalide vastuvõtmiseks.
                  Aparatuurile on võimalik lisada kõvaketas.
               
               
                  8521 90 00
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1, 2a, 3b ja 6, XVI jaotise lisamärkusega 1 ning CN-koodide 8521 ja 8521 90 00.
                  Kuna aparatuuril on kogu rubriigi 8521 aparatuuri funktsioonide sooritamiseks vajalik elektroonika, v.a kõvaketas, ja kuna kõnealuseid komponente ei saa isegi kõvaketta puudumisel kasutada mingi teise funktsiooni sooritamiseks kui heli ja pildi salvestamiseks ja taasesitamiseks, on sellel üldreegli 2a alusel rubriigi 8521 komplektse või valmistoote põhiomadused. Seepärast ei takista tõsiasi, et aparatuuril puudub kõvaketas, selle klassifitseerimist komplektse või valmistootena.
                  Seega ei või aparaati klassifitseerida rubriiki 8522 osana, mida kasutatakse üksnes või peamiselt mõnes rubriigi 8521 aparaadis.
                  Seepärast tuleb aparatuur klassifitseerida rubriiki 8521 videosignaalide salvestamise või taasesitamise aparatuurina.
                  Kruvikeeraja on ette nähtud aparatuuri kokkupanekuks ja hoolduseks ning see tuleb XVI jaotise lisamärkuse 1 alusel klassifitseerida koos aparatuuriga.